Ventos tiltas

Ventos tiltas – kelių tiltas Akmenės rajone,  Ventos  miesto ir Žerkščių kaimo paribyje. Nutiestas per Ventos upę miesto pietvakariuose, Tilto gatvės tęsinyje. Šalia tilto abiejuose krantuose įrengtos poilsio zonos, toliau driekiasi Žerkščių pušynas.

Tiltas 4 tarpatramių, gelžbetoninis, karpytos sistemos. Pradžioje buvo pastatytas siauras, vienos eismo juostos tiltas. Šiuolaikinis statinys praplatintas dviejų juostų eismui ir dviems pėsčiųjų šalitilčiams. Po naująja dalimi įrengti poliniai pamatai. Platinant tiltą, užsandarinti tarpai bei prailginti atramas viršuje apjungiantys rygeliai. Tarpines atramas sudaro senieji sieninio tipo taurai su pristatytomis ištęsto stačiakampio skerspjūvio kolonomis. Tilto perdangą sudaro 9 monolitinės plokštės: 3 senojo tilto ir 6 – praplatinto.Henrikas Kebeikis. TILTAS PER VENTĄ VENTOS GYVENVIETĖJE lietuvai.lt p. 96 Tilto ilgis – apie 54 m.Ventos tiltas maps.lt

 Šaltiniai 

Kategorija:Akmenės rajono tiltai
Kategorija:Lietuvos sijiniai tiltai
Kategorija:Tiltai per Ventą
Kategorija:Venta (miestas)